1950ம் ஆண்டுகளில் மத்திய தொழில்துறை மந்திரியாக இருந்த திரு. மனுபாய் ஷா அவர்கள் கேட்டுக்கொண்டதற்கு இணங்க ஏற்கனவே இராஜபாளையம் ஊரில் பஞ்சாலைகள் நடத்திவந்தவரும், ராஜபாளையம் நகராட்சி தலைவருமான திரு. ராமசாமி ராஜா அவர்களால் 1961ம் ஆண்டு 1 கோடி ரூபாய் மூதலீட்டில் ஆரம்பிக்கப்பட்டது தான் இந்நிறுவனமாகும். இந்திய தொழில்துறை வரலாற்றில் முதன்முறையாக தமிழக அரசாங்கம் இந்நிறுவனத்தில் 10 லட்சம் ரூபாய் தொழில் தொடங்க மூதலீடு செய்தது குறிப்பிடத்தக்கது. 

தமிழகத்தில் உள்ள விருதுநகர் மாவட்டத்தில் உள்ள ராமசாமி ராஜா நகரில் அமையப்பட்ட தனது முதலாவது பைஞ்சுதை ஆலையில் 200 டன்னுடன் 1962ம் ஆண்டு தொடங்கப்பட்ட இந்நிறுவனம் ஆரம்பத்தில் ஈரமிக்க செயல்பாட்டை பயன்படுத்தி பைஞ்சுதை (சிமெண்ட்) தயாரித்தது. பின்னர் 1970 களில் உலர் தயாரிப்பு முறைக்கு மாறியது. இரண்டு தயாரிப்பு வசதி கொண்ட இந்த ஆலையிலிருந்து வருடத்திற்க்கு 15 லட்சம் டன் பைஞ்சுதை உற்பத்தி செய்யப்படுகிறது. 

இரண்டாவது தயாரிப்பு ஆலையாக ஆந்திர மாநிலம் விஜயவாடா நகரில் உள்ள ஜெயந்திபுரம் ஆலையில் 1987ஆம் ஆண்டு முதல் உற்பத்தியில் ஈடுபட்டது. இவ்வாலையில் இருந்து பல்வேறு நவீன முறைகளில் கிட்டத்தட்ட 36 லட்சம் டன் வரை வருடத்திற்கு பைஞ்சுதை தயாரிக்கப்படுகிறது. 

தமிழ்நாட்டின் ஆலத்தியூர் என்னும் இடத்தில் மூன்றாவதாக 1997ம் ஆண்டு தயாரிப்பு ஆலை அமைக்கப்பட்டு 2001 ம் ஆண்டு இரண்டடுக்காக விரிவாக்கம் செய்யப்பட்டது. வருடத்திற்கு சராசரியாக 31 லட்சம் உற்பத்தி செய்யும் இந்த ஆலை, இந்தியாவில் மிகச்சிறந்த மற்றும் நவீன தயாரிப்பு ஆலைகளில் ஒன்றாகும். 

2009ம் ஆண்டு தமிழகத்தில் அரியலூர் மாவட்டத்தில் ஆரம்பிக்கப்பட்ட இரண்டு தயாரிப்பு நிலையங்கள் கொண்ட ஆலையில் சுமார் 4 மில்லியன் டன் சிமெண்ட் உற்பத்தி செய்யப்படுகிறது. 

ராமசாமி ராஜாவின் மகனான ராமசுப்பிரமணி ராஜாவின் மேலாண்மைப்படி இந்நிறுவனம் இந்திய அளவில் ஐந்தாவது பைஞ்சுதை தயாரிப்பு நிறுவனமாக வளர்ந்தது. தற்போது அவரது மறைவிற்கு பின்பாக மூன்றாவது தலைமுறையாக 2017ம் ஆண்டு ஜூன் மாதம் முதல் வெங்கட்ராம ராஜா தலைமையில் இந்நிறுவனம் நடைபோடுகிறது.

பிற ஆலைகள்
நிறுவன வரலாறு
துணைத் தொழில்கள்
காற்றாலைகள்